ΤΟ ΑΥΤΟΚΡΑΤΟΡΙΚΟ ΧΑΡΕΜΙ
ΔΥΟ ΧΡΟΝΙΑ ΠΡΙΝ ΑΠΟ ΤΗΝ ΠΟΛΙΟΡΚΙΑ
Σουλτάνα Μάρα, ήρθε ο σουλτάνος.
Εδώ;
Εννοώ... Όχι...
Στην αίθουσα συνελεύσεων.
Πες στον σουλτάνο ότι θα έρθω όσο πιο γοργά μπορώ.
Ευχαριστώ, σουλτάνα.
Η Μάρα Μπράνκοβιτς είναι από τις κύριες προσωπικότητες του 15ου αιώνα.
Ο Μωάμεθ τής έτρεφε υπέρτατο σεβασμό.
Είχε ζωτικό ρόλο.
Σχετιζόταν με όλους.
Με τη βασιλική οικογένεια της Κων/πολης, την κυβερνώσα οικογένεια της Σερβίας
και όλες τις επαφές της στη Δύση.
Ήταν ο σύνδεσμος ανάμεσα στον σλαβικό κόσμο,
τον ελληνικό κόσμο, τον οθωμανικό κόσμο και τον δυτικό κόσμο.
Μωάμεθ.
Πόσο σε αποθύμησα.
Μητέρα Μάρα.
Τι είναι;
Όταν ήρθα εδώ μικρός, μου φέρθηκες σαν παιδί σου.
Καλοσυνάτα λόγια.
Ακολουθεί...
κάτι σκοτεινότερο;
Σε αποδεσμεύω από το χαρέμι.
Με τον πατέρα μου νεκρό, σου χρωστώ την ελευθερία σου.
Θέλεις να φύγω;
Όχι, μα είναι ώρα να γυρίσεις στη Σερβία και στην οικογένειά σου.
Θα σε συνοδέψουν γενίτσαροι στο τέλος της βδομάδας.
Μην το κάνεις αυτό.
Η οικογένειά μου είναι εδώ.
Η θέση μου είναι εδώ.
Να σε υπηρετώ.
Θα με υπηρετείς...
στα Βαλκάνια.
Σε χρειάζομαι.
Δεν εμπιστεύομαι άλλον τυφλά.
Ενώ μπορούσε να αποσυρθεί μετά τον θάνατο του Μουράτ,
η Μάρα Μπράνκοβιτς γίνεται σημαντική σύμβουλος στην αυλή του Μωάμεθ.
Θα είσαι η φωνή και η ακοή μου στη Δύση ενώ κοντοζυγώνει ο καιρός.
Για την Κωνσταντινούπολη;
-Τόσο σύντομα; -Πρέπει.
Αν αποτύχω, θα χάσω τον θρόνο.
Ίσως και τη ζωή μου.
Με αυτήν, όμως, μητέρα Μάρα, θα γίνω ο νέος Καίσαρας.
Τότε, σε παρακαλώ,
πριν φύγω,
άκου τη συμβουλή μου.
Μελέτα τις αποτυχίες του πατέρα σου.
Και των προκατόχων του.
Οι ήττες τους θα είναι βάση του θριάμβου σου
στις πύλες της Κωνσταντινούπολης.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η αρχή κάθε αυτοκρατορίας
έχει σφυρηλατηθεί με αίμα, ατσάλι, τύχη και κατακτήσεις.
Το 1453
ο Ρωμαίος αυτοκράτορας Κωνσταντίνος ΙΑ'
και ο Οθωμανός σουλτάνος Μωάμεθ Β'
δίνουν επική μάχη για την Κωνσταντινούπολη.
Είκοσι τρεις στρατοί έχουν προσπαθήσει να πάρουν την πόλη.
Απέτυχαν όλοι.
Μέσα από το μακελειό, ένας ηγέτης θα αναδειχθεί νικητής
και θα αλλάξει την πορεία της ιστορίας για τα επόμενα 300 χρόνια.
Για να ανέλθει μια αυτοκρατορία, μια άλλη πρέπει να πέσει.
Για δύο βδομάδες, ο Οθωμανός σουλτάνος Μωάμεθ Β'
βομβαρδίζει την Κωνσταντινούπολη
με τη μεγαλύτερη επίθεση πυροβολικού που έχει δει ο κόσμος.
Ο Μωάμεθ στέλνει τα επίλεκτα στρατεύματα
στα δόντια της άμυνας του Κωνσταντίνου
κατά μήκος των αρχαίων τειχών.
Οι αμυνόμενοι, με επικεφαλής τον Ιταλό μισθοφόρο Ιωάννη Ιουστινιάνη,
αποκρούουν κάθε επίθεση.
Τα τείχη είναι ακόμα όρθια,
μα η μάχη για την Κωνσταντινούπολη μαίνεται σε πολλά μέτωπα.
Αν σκεφτούμε τη γεωγραφία της Κωνσταντινούπολης,
είναι σχεδόν περιτριγυρισμένη από νερό.
Χρειάζονται δυνάμεις στο νερό,
για να καταλάβουν τα περίχωρα της πόλης.
Αυτό το μέτωπο είναι προβληματικό
και ενδεχομένως καταστροφικό για την πολιορκία.
Η Κωνσταντινούπολη θεωρείται η πόλη με την καλύτερη άμυνα
στον μεσαιωνικό κόσμο.
Αλλά έχει μια αδυναμία.
Τα πιο αδύναμα θαλάσσια τείχη κατά μήκος του Κεράτιου κόλπου
στη βορειοανατολική πλευρά της πόλης.
Η είσοδος στον Κεράτιο κόλπο έχει μία ασπίδα:
μια τεράστια αλυσίδα 800 μέτρων από χυτοσίδηρο.
Οι Τούρκοι έχουν τεράστιο ναυτικό, μα δεν μπορούν να μπουν στον κόλπο,
γιατί μια αλυσίδα εκτείνεται από την ακρόπολη
μέχρι τη γενουάτικη αποικία, τον πύργο του Γαλατά.
Αν ερχόταν εχθρικό πλοίο, εξέτειναν την αλυσίδα.
Η αλυσίδα εμπόδιζε την είσοδο.
Το ναυτικό πίσω από την αλυσίδα άνοιγε πυρ στα ακινητοποιημένα πλοία.
Αν ερχόταν φιλικό πλοίο, κατέβαζαν την αλυσίδα,
για να περάσει.
Το ρωμαϊκό ναυτικό είναι μικρό, με λιγότερα από 30 πλοία,
αλλά ασφαλές στο λιμάνι του Κεράτιου κόλπου.
Ο Μωάμεθ έχει μελετήσει τις 23 αποτυχημένες πολιορκίες.
Χωρίς τον έλεγχο της θάλασσας, είναι αδύνατη η νίκη.
Το νέο του ναυτικό των 126 πλοίων
δοκιμάζει εδώ και βδομάδες τις ρωμαϊκές άμυνες του κόλπου.
Οι Οθωμανοί είχαν κακή φήμη όσον αφορά τη ναυσιπλοΐα.
Οι Οθωμανοί πάντα θεωρούνταν της ξηράς και τα ναυτικά ήταν για τους Έλληνες.
Ο Μωάμεθ, όμως, επενδύει πολύ στο ναυτικό,
κυρίως λόγω του κινδύνου να λάβουν βοήθεια οι Βυζαντινοί
από ιταλικές ναυτικές δυνάμεις.
Η πολιορκία έχει μια ναυτική πτυχή που συχνά παραβλέπεται.
14Η ΜΕΡΑ ΤΗΣ ΠΟΛΙΟΡΚΙΑΣ
Στα μέσα Απριλίου οι Οθωμανοί μαθαίνουν ότι πλοία Γενουατών
πλησιάζουν από τη Μεσόγειο στη Δύση.
Θα φτάσουν σε τρεις μέρες.
Σε δύο, με ευνοϊκούς ανέμους.
Φοβάμαι πως θα ακολουθήσουν κι άλλοι στόλοι.
Η χτεσινή επίθεση ήταν καταστροφή.
Ρωμαίοι και Ιταλοί μισθοφόροι γελούν με μας.
Ήταν τυχεροί, σουλτάνε.
Μπαλτόγλου Πασά, δεν επιτρέπεται άλλη ντροπή σαν αυτή.
Σου έδωσα τον μεγαλύτερο στόλο στην ιστορία μας.
Οι Γενουάτες δεν πρέπει να φτάσουν στην πόλη, ναύαρχε.
Υπόσχομαι, σουλτάνε.
Θα τους βουλιάξουμε τους Γενουάτες.
Θα τους φάνε οι σκορπίνες.
Δεν έχω καμία αμφιβολία για τη νίκη σου.
Αν όμως αποτύχεις,
θα ρίξω εσένα στις σκορπίνες.
ΟΘΩΜΑΝΙΚΗ ΝΑΥΤΙΚΗ ΔΙΟΙΚΗΣΗ
Το γενουάτικο ναυτικό είναι από τα πιο τρομερά στον κόσμο.
Την αποστολή να το σταματήσει την έχει ο κορυφαίος ναύαρχος του Μωάμεθ,
ο Σουλεϊμάν Μπαλτόγλου.
Ο Μπαλτόγλου, ή "Γιος του Μπαλτά",
έχει αποκτήσει φήμη ως ατρόμητος πολεμιστής
στα χρόνια που υπηρετούσε στο σώμα των γενιτσάρων.
Έχει διαταγές να σταματήσει τους Γενουάτες με κάθε κόστος.
Αλλά δεν έχει να πολεμήσει μόνο τα ιταλικά πλοία.
Η Θάλασσα του Μαρμαρά φημίζεται για επικίνδυνους ανέμους και ρεύματα.
Ο Μπαλτόγλου περιμένει με αγωνία τα εχθρικά πλοία.
Ο γενουάτικος στόλος έχει σταλεί από τον πάπα.
Απάντηση στις προσευχές του Κωνσταντίνου και σημαντικός για την άμυνα της πόλης.
Τα πλοία φτάνουν στη Θάλασσα του Μαρμαρά στις 20 Απριλίου,
σε πορεία σύγκρουσης με το οθωμανικό ναυτικό.
Τέσσερα χριστιανικά πλοία εμφανίζονται στον ορίζοντα.
Τρία πλοία φέρνουν εφόδια από τον πάπα,
τοξότες και άντρες,
κι ένα φέρνει τρόφιμα, που τα είχαν ανάγκη.
Δόξα τω Θεώ, είπα ότι θα έρθουν.
Δόξα τω Θεώ, δεν είναι εδώ ακόμα.
Είναι Γενουάτες, άρχοντα Λουκά.
Καθίστε κι απολαύστε το θέαμα.
Καθώς πλέουν τα τέσσερα πλοία,
ο Τούρκος ναύαρχος βάζει τα πλοία του σε σχηματισμό.
Μόνο τέσσερα;
Σίγουρα είναι κι άλλα.
Θα έχει λήξει πριν το δείπνο.
Στα χερσαία τείχη της πόλης,
το τέλμα μεταξύ Ρωμαίων αμυνόμενων και οθωμανικού στρατού συνεχίζεται.
Το πεζικό του Μωάμεθ ανοίγει κι άλλο μέτωπο
ενάντια στα φαινομενικά απόρθητα τείχη της Κωνσταντινούπολης.
Αν δεν μπορούν να τα ρίξουν,
θα περάσουν από κάτω.
Άντε, τεμπελόσκυλα.
Σκάψτε!
Η επιχείρηση εκσκαφής του Μωάμεθ
οδηγείται από εκατοντάδες Σέρβους αργυρωρύχους.
Ο Μωάμεθ είχε σκαπανείς, όπως λέγονταν, μεταλλωρύχους από τη Σερβία,
που έσκαβαν σήραγγες κάτω από τα τείχη,
για να αποδυναμώσουν τα τείχη και να πέσουν.
Οι Οθωμανοί έσκαβαν σήραγγες κάτω από τα τείχη,
για να υποσκάψουν, έτσι βγήκε η λέξη, τα τείχη της πόλης,
και έπειτα να ανατινάξουν πυρίτιδα
και να τα ρίξουν.
Ή για να βάλουν φωτιά από κάτω, με το ίδιο αποτέλεσμα.
Τα τείχη θα έπεφταν.
Αλλά ο Κωνσταντίνος και οι Ρωμαίοι έχουν απάντηση για τους εκσκαφείς.
Τον Τζον Γκραντ, έναν Σκοτσέζο στρατιώτη με πολύ συγκεκριμένες δεξιότητες.
Ο Τζον Γκραντ είναι ενδιαφέρων.
Σχεδόν σε όλη την ιστορία,
θα βρείτε έναν τυχαίο Βρετανό με ανάμειξη σχεδόν σε κάθε πόλεμο.
Και είναι πάντα, μάλλον, συχνά, Σκοτσέζοι.
Επειδή, για κάποιο λόγο, έχουν το γονίδιο του πολέμου, δεν ξέρω.
Ο Γκραντ έχει φήμη μηχανικού.
Οι Βυζαντινοί χρειάζονται τις δεξιότητές του στην πολιορκία,
λόγω της χρήσης σηράγγων.
Γι' αυτό, χρειάζονται αντισκαπτικά μέτρα.
Έχεις άντρες να σκάβουν σήραγγες και να προσπαθούν να αφουγκραστούν
τους άλλους που ανοίγουν σήραγγες.
Ο Γκραντ είχε ένα απλό στρατήγημα.
Έβαλε βαρέλια με νερό
και, παρατηρώντας τα κύματα στο νερό,
εντόπισε τις σήραγγες.
Παλικάρια, σειρά σας.
Για εβδομάδες,
οι Σέρβοι εκσκαφείς ανοίγουν σήραγγες από τα οθωμανικά χαρακώματα
προς τα τείχη της πόλης.
Γρήγορα.
Αν φτάσουν στα τείχη, θα καταρρεύσουν,
και οι βρομότουρκοι θα μας φάνε τα αχαμνά για πρωινό.
Ο Μπαλτόγλου και το οθωμανικό ναυτικό είναι το μόνο που χωρίζει
τον γενουάτικο στόλο από το λιμάνι του Κεράτιου κόλπου.
Πρώτα πρέπει να σταματήσουν τα μεγαλύτερα και γοργότερα πλοία.
Οι Οθωμανοί ναύτες αυξάνουν ρυθμό,
φέρνοντας τους τοξότες τους εντός βεληνεκούς από τους Γενουάτες.
Ο ΓΕΝΟΥΑΤΙΚΟΣ ΣΤΟΛΟΣ
Αδύναμοι άνεμοι επιβραδύνουν τα γενουάτικα πλοία.
Είναι εύκολοι στόχοι για τους Οθωμανούς.
Λάμνετε!
Ετοιμάστε τους τοξότες!
Έτοιμοι!
Πυρ!
Καλυφθείτε!
Σβήστε τις φωτιές!
Έτοιμοι.
Σημαδέψτε τα πανιά!
Πυρ!
Δεν θα επιβιώσουν.
Μην απελπίζεστε ακόμα.
Απλώς χρειαζόμαστε άνεμο.
Άντε!
Ελάτε, παιδιά.
-Λάμνετε! -Πιο δυνατά!
Επιβραδύνουν.
Λάμνετε!
Χωρίς άνεμο, τα πανιά των γαλερών ξεφουσκώνουν.
Τα μικρότερα κωπήλατα πλοία των Οθωμανών πλησιάζουν.
Αποτέλειωσέ τους, Μπαλτόγλου.
Έξω από τα δυτικά τείχη της Κωνσταντινούπολης,
οι Σέρβοι εκσκαφείς συνεχίζουν να σκάβουν προς την πόλη.
Πλησιάζουμε, παιδιά.
Μυρίζω αρουραίους.
Γεια σου, κουράδι.
Τρέξτε!
Κάψτε τους, παλικάρια!
Ο Τζον Γκραντ καίει τις σήραγγες με υγρό πυρ,
μια αρχαία εκδοχή του ναπάλμ,
που κολλά σε ό,τι αγγίζει και καίει για ώρες.
Δεκάδες άντρες του Μωάμεθ σκοτώνονται
και τα τείχη της Κωνσταντινούπολης παραμένουν όρθια.
Στη Θάλασσα του Μαρμαρά, οι άνεμοι έχουν κοπάσει πλήρως.
Ο χρόνος τελειώνει για τον γενουάτικο στόλο,
καθώς τα οθωμανικά πλοία πλησιάζουν.
Έρχονται.
Δέστε τα πλοία μεταξύ τους!
Οι χριστιανοί τελικά δένονται μεταξύ τους
και φτιάχνουν ένα πλωτό κάστρο που φαίνεται εύκολος στόχος.
Έχουν όμως ένα πλεονέκτημα, είναι ψηλότερα.
Ρίχνουν προς τα κάτω στους Οθωμανούς.
Ετοιμαστείτε για επιβίβαση!
Σκοτώστε τους όλους!
Σκοτώστε τους, άντε!
Οι Οθωμανοί είχαν τα λεγόμενα hadirika. Ήταν κοινά καράβια.
Οι Ευρωπαίοι είχαν ήδη γαλέρες.
Όταν ένα hadirika φτάνει στη γαλέρα, πρέπει να τη σκαρφαλώσεις.
Είναι πιο εύκολο να σε σκοτώσουν αυτοί παρά να τους σκοτώσεις.
Έφοδος!
Βούλιαξέ τους, Μπαλτόγλου, κάν' το.
Έλα.
Έφοδος!
Άντε!
Μέσα στο χάος, ο Μπαλτόγλου τραυματίζεται θανάσιμα.
Οι άστατοι άνεμοι του Μαρμαρά επεμβαίνουν ξανά.
Όχι.
Τα γενουάτικα πανιά φουσκώνουν.
Επιταχύνουν απελπισμένα προς τον Κεράτιο κόλπο.
Με πολλούς από τους άντρες του νεκρούς ή τραυματίες,
ο Μπαλτόγλου μένει όλο και πιο μακριά, πίσω από τον γενουάτικο στόλο.
Γρήγορα, άντρες!
Πριν φτάσουν στον Κεράτιο κόλπο.
Τα δίνουν όλα και οι δύο πλευρές, αλλά τελικά τα τέσσερα πλοία
φτάνουν στην αλυσίδα, η αλυσίδα κατεβαίνει, και περνούν.
Αυτό ανεβάζει πολύ το ηθικό των πολιορκούμενων.
Τι ένδοξη μέρα!
Ο Θεός μάς χαμογέλασε!
Φέρτε τον Μπαλτόγλου.
Ο οθωμανικός στόλος, με 140 πλοία,
δεν μπόρεσε να σταματήσει τέσσερα γενουάτικα σκάφη,
μόνο τρία εκ των οποίων ήταν πολεμικά.
Ο Μωάμεθ ήταν έξω φρενών, και με το δίκιο του.
Το Άγιο Πνεύμα μάς έσωσε σήμερα.
Όσο το Πνεύμα είναι εδώ, τα τείχη θα κρατούν.
Σουλτάνε, φέραμε τον Σουλεϊμάν Πασά.
Ίσως οι Οθωμανοί πάρουν το μάθημά τους.
Ίσως, μα ο σουλτάνος είναι υπερήφανος κι έχει χάσει άντρες και αξιοπρέπεια.
Θα θέλει κάτι για ό,τι πέρασε.
Ας γονατίσει στον αυτοκράτορα κι ας ικετεύσει.
Θα ήταν φρόνιμο να θυμόμαστε την ιδιοσυγκρασία του.
Αν βοηθούσαμε να σώσει την αξιοπρέπειά του,
προσφέροντας ανακωχή;
-Τι; -Μόνο μέσω του Θεού.
Σουλτάνε.
Να του το πείτε εσείς, Λουκά, αν τον συμπαθείτε τόσο.
Έχε πίστη, Λουκά. Ο Θεός μίλησε.
Ο Μωάμεθ και τα σκυλιά του θα φύγουν με την ουρά στα σκέλια.
Θα σε αποκεφαλίσω εδώ.
Πες μου γιατί όχι.
Σας απογοήτευσα, σουλτάνε.
Συγχωρήστε με.
Με γελοιοποίησες.
Είσαι δειλός.
Πείτε ό,τι θέλετε, σουλτάνε,
μα δειλός δεν είμαι.
Ευχαρίστως θα πέθαινα στο πλοίο μου κι ευχαρίστως να πεθάνω από το σπαθί σας.
Εγώ φταίω.
Τιμωρήστε εμένα,
όχι τους άντρες μου.
Πολεμήσαμε όσο μπορούσαμε.
Δείξτε έλεος, σουλτάνε.
Έχει αποδείξει την τιμή και την πίστη του σε αμέτρητες μάχες.
Έχασε ένα μάτι για σας.
Ο Μωάμεθ τιμωρούσε για παραδειγματισμό.
Ο ναύαρχος Μπαλτόγλου έχασε μια ναυμαχία κοντά στα τείχη
και ο Μωάμεθ τον ξεχώρισε μπροστά σε όλον τον στρατό
και θα τον εκτελούσε.
Αυτό έδινε σε όλους τους άλλους να καταλάβουν
ότι δεν μπορούσαν να αποτύχουν, ότι ο σουλτάνος παρακολουθούσε.
Σουλτάνε.
Δείξτε έλεος στον διοικητή σας.
Πολέμησα με τον Σουλεϊμάν Πασά στη Βουλγαρία.
Είναι καλός άνθρωπος. Θα θυσιαστώ γι' αυτόν.
Κι εγώ.
Είναι πραγματικός πολεμιστής.
Τολμάτε να προκαλείτε τον υπέρτατο ηγέτη σας;
Θα έπρεπε να σας παλουκώσω όλους.
Το έλεος είναι ευγενές.
Μαστιγώστε τον 100 φορές.
Είστε φιλεύσπλαχνος, σουλτάνε.
Πόσο άσχημα είναι;
Αρχόντισσα Θάμαρ;
Ελπίζω να τους θάψουν όπως τους αξίζει.
Έχετε βρόμικο επίδεσμο.
Ήμουν λίγο απασχολημένος.
Να καθαρίσω την πληγή,
πριν κακοφορμίσει.
Ίσως πονέσει.
Αντέχω.
ΕΠΑΡΧΙΑ ΣΕΜΕΝΔΡΙΑΣ, ΣΕΡΒΙΑ
Μάρα, νέα από Κωνσταντινούπολη.
Νέα της ήττας του Μωάμεθ έξω από τα τείχη της Κωνσταντινούπολης
φτάνουν στα Βαλκάνια.
Τι είναι, αδερφή μου;
Η μητριά του, η Μάρα, τώρα ζει στο παλάτι του πατέρα της,
του Σέρβου ηγεμόνα Γεωργίου Μπράνκοβιτς,
που έχει εύθραυστη συνθήκη ειρήνης με τους Οθωμανούς.
Μπορούμε να στείλουμε στρατό τώρα.
Οι Οθωμανοί έχουν κολλήσει έξω από την Κων/πολη.
Θα είναι μαζί μας και οι Βλάχοι.
Οι Σέρβοι και οι Ούγγροι είναι παλιοί εχθροί των Οθωμανών.
Οι Ούγγροι έκαναν εκστρατεία κατά του Μωάμεθ εννιά χρόνια πριν,
κατά την πρώτη του ηγεμονία.
Παραμένουν σταθερή απειλή.
Και οι καθολικοί κι ο πάπας;
Αρμάδα 40 ιταλικών πλοίων συγκεντρώνεται στο Αιγαίο.
Θα φτάσουν στην πόλη σε έναν μήνα.
Αυτό είναι...
Στρατηγέ Στέφαν.
Τι είναι, κόρη;
Δεν ήξερα ότι είχατε έρθει.
Δεν υπάρχει λόγος ανησυχίας.
Ακούω ανησυχητικές φήμες για πολλή αιματοχυσία στην Κων/πολη.
Οι φήμες πάντα οργιάζουν, καλή μου.
Ήθελες κάτι;
Παρακαλώ, συνεχίστε.
Βρες μου αγγελιαφόρο. Να πάει γοργά στην Κωνσταντινούπολη.
ΤΡΙΤΗ ΒΔΟΜΑΔΑ ΠΟΛΙΟΡΚΙΑΣ
Μετά από σχεδόν τρεις βδομάδες μάχης,
η πολιορκία της Κων/πολης είναι σε σημείο καμπής.
Ο Μωάμεθ πρέπει να αποσυρθεί όσο είναι καιρός ή να αλλάξει τακτική.
Ένα μεγαλύτερο ερώτημα πλανάται πάνω από το στρατόπεδό του.
Έχει ακόμα την πίστη του στρατού του;
Το ήδη χαμηλό ηθικό των Οθωμανών εξαπλωνόταν λόγω ηττοπάθειας του στρατού.
Αλλά ήταν πιθανό, αν η πολιορκία έπαιρνε πολύ καιρό,
να ερχόταν ενισχύσεις από τη Δύση, και τότε θα ήταν καταδικασμένοι.
Η άλωση της Κων/πολης θα ήταν σχεδόν αδύνατη για τον Αλέξανδρο ή τον Καίσαρα.
Σχεδόν, μα όχι αδύνατη.
Με όλον τον στρατό τους στα τείχη της πόλης.
Υποθέσεις όλα.
Δεν θα είναι υπόθεση αν χάσουμε την πίστη των αντρών μας.
Πασά, σας διαβεβαιώνω...
Πρέπει να μετατρέψετε την ήττα σε νίκη.
Προσφέρετε όρους για λήξη της πολιορκίας.
Ο αυτοκράτορας θα ήταν ανόητος να μη δεχτεί υπό τις συνθήκες.
Είστε σε θέση να απαιτήσετε παραχωρήσεις που κανείς σουλτάνος δεν έχει καταφέρει.
Φόρους, επέκταση ορίων, εδάφη.
Αλλά όχι την πόλη.
Είναι ξεκάθαρη νίκη, ανεξαρτήτως.
-Ίσως στον καιρό σας... -Φτάνει.
Από τη σερβική αυλή, για τον σουλτάνο μόνο.
Η μητριά μου.
Προειδοποιεί για συνωμοσία από τα βαλκανικά κράτη.
Πρέπει να δράσουμε γρήγορα.
Συμφωνώ.
Ο Μωάμεθ είναι νέος και πεισματάρης.
Θέλει να κάνει κάτι που να εξάψει τη φαντασία.
Ο Τσανταρλή είναι γραφειοκράτης.
"Ας συζητήσουμε ειρήνη. Προσεκτικά με γείτονες.
Μη ρισκάρουμε ό,τι έχουμε ήδη".
Ωραία η έξαψη της φαντασίας, αλλά τι κοστίζει;
Χαλίλ Πασά, θα σκεφτώ την πρότασή σας.
Ευχαριστώ.
Ζάγανος Πασά, μαζί μου.
Γιατί, αν ο Μωάμεθ αποτύχει να πάρει την πόλη,
τι θα συμβεί μετά;
Με φήμες για επικείμενη επίθεση από τη Δύση,
κατάσκοποι κινούνται μεταξύ ρωμαϊκής και οθωμανικής αυλής.
Μεγάλωσες παίζοντας στα τείχη,
όταν ο αφέντης δεν κοίταζε.
Μη μου πεις ότι δεν ξέρεις κρυφές εξόδους από την πόλη.
Είναι πολύ επικίνδυνα έξω από τα τείχη. Είναι παντού Τούρκοι.
Δεν σε πλήρωσα καλά;
Δεν σου βρήκα θέση στο παλάτι;
Ας πάω εγώ το μήνυμά σας, κανείς δεν θα με προσέξει.
Είναι ευαίσθητο ζήτημα.
Πρέπει να το κάνω ο ίδιος.
Υπάρχει...
το παλιό σύστημα δεξαμενών.
Πήγαινέ με.
ΑΝΝΑ
Ερχόμουν εδώ κι έπαιζα όταν ήμουν μόνη.
Δεν το έχω δείξει σε κανέναν άλλον.
Έκανα καλή επιλογή, κορίτσι μου.
Έχεις περισσότερο κουράγιο από τους πιο πολλούς πολεμιστές.
Από εδώ.
Οι αρχαίες δεξαμενές κάτω από την Κωνσταντινούπολη
παρέχουν κρυφή έξοδο από την πόλη.
Είμαστε 400 μέτρα από το οθωμανικό στρατόπεδο.
Εντάξει.
Γύρνα στην πόλη.
Αν σας δουν Οθωμανοί, θα σας σκοτώσουν.
Θα τους αντιμετωπίσω.
Γύρνα πίσω.
Άντε, παιδί μου.
Αλτ. Ποιος είσαι και τι κάνεις εδώ;
Είμαι Ρωμαίος ευγενής με νέα που ίσως σας βοηθήσουν.
Γιατί είσαι γονατιστός σαν σκλάβος;
Αν ήξερες ποιος είμαι, στρατιώτη,
θα μου μιλούσες με πιο πολύ σεβασμό.
Ξύπνα.
Ξύπνα, γερο-Έλληνα.
Πέθανα και πήγα στην Κόλαση.
Θα διάλεγα τα λόγια μου με σοφία, Νοταρά.
Είμαι ο μόνος λόγος που ζεις ακόμα.
Ήρθες να αποσκιρτήσεις;
Κάθε άλλο.
Για δουλειά ήρθα.
Ήρθα να συζητήσω όρους ανακωχής.
Εντολή αυτοκράτορα;
Άσ' τον σε μένα.
Ακούω την προσφορά.
Θα σου πω τι θα έπρεπε να προσφέρει ο Μωάμεθ.
Οι απόπειρές σας να πάρετε την πόλη έχουν αποτύχει.
Ο στρατός σας θα κάνει ανταρσία σύντομα.
Και ο νέος σουλτάνος θα πληρώσει την ήττα με τη ζωή του.
Το ίδιο μπορεί να λεχθεί για τον αυτοκράτορα και τους Ιταλούς.
Ο Κωνσταντίνος είναι δίκαιος
και σοφός, ξέρει πότε να σταματήσει.
Κι ο Μωάμεθ είναι ο σουλτάνος μου.
Τότε,
φέρ' τον στα λογικά του.
Λήξτε την πολιορκία πριν έρθει ενοποιημένος χριστιανικός στρατός.
Αν έρθει.
Ξέρουμε ότι είναι ζήτημα χρόνου απλώς.
Αν ο σουλτάνος σου δεν κάνει πίσω,
θα χάσουμε όλοι.
Τι όρους προτείνεις;
Αυξάνεται η πίεση για προσφορά ανακωχής στους Ρωμαίους.
Ο Μωάμεθ δεν έχει πολύ χρόνο να βρει τρόπο να μπει στην Κων/πολη.
Μια μέρα,
όταν πεθάνω,
αυτό θα γίνει ξανά δικό σου.
Αυτό το σπαθί έχει δει αμέτρητες μάχες.
Αλλά, να θυμάσαι, γιε μου.
Κάθε σπουδαίος ηγέτης
έχει τέτοιο όπλο,
εμποτισμένο με κληρονομιά,
με θρύλους
και με ελπίδα.
Μα αυτό που συντηρεί μια αυτοκρατορία
δεν είναι μόνο τα όπλα της.
Χρειάζεται σοφία και πίστη.
Στρατηγική...
και ένστικτο.
Στην ουσία, Μωάμεθ,
το μυαλό σου είναι...
που νικά τις μάχες.
Φέρτε τον χαρτογράφο κι έναν αντιγραφέα.
Ο Μωάμεθ έχει ό,τι κι ο Ναπολέων.
Έχει μπρίο και τύχη
και μια αίσθηση του πεπρωμένου.
Ό,τι κάνει ο Μωάμεθ, το κάνει τη σωστή στιγμή.
Ζάγανος Πασά, βρήκα πώς να μπούμε στον Κεράτιο κόλπο. Πρέπει να γίνει τώρα.
Θα κινούσα γη και ουρανό για σας, αλλά πώς;
Ό,τι πω πρέπει να μείνει μεταξύ μας.
Μην το πεις πουθενά μέχρι να ξεκινήσουμε.
Έχετε την αιώνια πίστη μου, το ξέρετε αυτό.
Κοίτα.
Αν οι άπιστοι αναγκαστούν να αμυνθούν στον Κεράτιο κόλπο και διασπαστούν,
τα χερσαία τείχη θα είναι ευάλωτα.
Μα είναι αδύνατο με τις αλυσίδες.
Πάμε από γύρω.
Θέλετε να μετακινήσετε τον στρατό;
Θέλω να μετακινήσω το ναυτικό...
στην ξηρά.
Υποτιτλισμός: Νίκος Καρτσάνης